CELEX: 62011CN0036
Language: hu
Date: 2011-01-24 00:00:00
Title: C-36/11. sz. ügy: A Consiglio di Stato — Sezione Seconda (Olaszország) által 2011. január 24-én benyújtott előzetes döntéshozatal iránti kérelem — Pioneer Hi-Bred Italia Srl kontra Ministero delle Politiche Agricole Alimentari e Forestali

19.3.2011   
            
            
               HU
            
            
               Az Európai Unió Hivatalos Lapja
            
            
               C 89/12
            
         A Consiglio di Stato — Sezione Seconda (Olaszország) által 2011. január 24-én benyújtott előzetes döntéshozatal iránti kérelem — Pioneer Hi-Bred Italia Srl kontra Ministero delle Politiche Agricole Alimentari e Forestali
   (C-36/11. sz. ügy)
   2011/C 89/22
   Az eljárás nyelve: olasz
   
      A kérdést előterjesztő bíróság
   
   Consiglio di Stato — Sezione Seconda
   
      Az alapeljárás felei
   
   
      Felperes: Pioneer Hi-Bred Italia Srl
   
      Alperes: Ministero delle Politiche Agricole Alimentari e Forestali
   
      Az előzetes döntéshozatalra előterjesztett kérdés
   
   Amennyiben valamely tagállam úgy döntött, hogy a közös európai fajtajegyzékbe már felvett GMO-k termesztésének engedélyezését olyan általános jellegű intézkedéseknek veti alá, amelyek biztosítják az előbbieknek a hagyományos vagy bionövényekkel való együttes jelenlétét, úgy kell-e értelmezni a 2001/18/EK irányelv (1) 26a. cikkét — a 2003/556/EK (2) és az azt felváltó 2010/200/1 ajánlásokkal (3) összefüggésben értelmezve —, hogy az általános intézkedések elfogadását megelőző időszakban a) a közös európai fajtajegyzékbe már felvett GMO-k esetében meg kell adni az engedélyt; b) vagy az általános jellegű intézkedések elfogadásáig az engedély iránti kérelem elbírálását fel kell függeszteni; c) vagy az engedélyt olyan megfelelő intézkedések előírásával kell megadni, amelyek révén a konkrét esetben elkerülhető az — akár nem szándékos — kapcsolat is az engedélyezett, genetikailag módosított növények és a közelükben lévő hagyományos vagy bionövények között?
   
      (1)  HL 2001. L 106., 1. o.; magyar nyelvű különkiadás 15. fejezet, 6. kötet, 77. o.
   
      (2)  HL 2003. L 189., 36. o.
   
      (3)  HL 2010. C 200., 1. o.